Nou Cap de Setmana d´Esdeveniments Esportius Alcasser
Sin fecha

Un nou cap de setmana d'esdeveniments esportius.

El passat cap de setmana Alcàsser ha tornat a ser seu d'esdeveniments esportius multitudinaris. En esta ocasió els protagonistes han sigut els xiquets i les xiquetes.

El Divendres 10 de Juny, va començar el XI torneig de Futbol Base d'Alcàsser, amb la col·laboració de l'Ajuntament i l'organització de l'AMPA de les Escoles Esportives Municipals de l'Ajuntament d'Alcàsser. De divendres pel matí i fins al dissabte de vesprada, han passat per les instal·lacions del nostre poliesportiu dalt de 350 xiquets i xiquetes de diversos equips de diferents poblacions.

El dissabte 11, paral·lelament al torneig de Futbol Base, va tindre lloc la VI Prova Multiesport consistent en una Duatló Infantil. Uns 200 xiquets i xiquetes van participar per edat en la prova. Un èxit rotund de l'organització per part del Club Trivoltors Alcàsser amb la col·laboració de l'Ajuntament d'Alcàsser i la inestimable aportació de la Policia Local.

També el Dissabte els Cadets de l'Escola de Bàsquet van jugar un segon amistós contra el Cadet del València Bàsquet amb victòria dels d'Alcàsser. En esta ocasió van jugar a la canxa del VB. Però no hem d'oblidar que a l'anterior amistós jugat a la nostra canxa també van eixir victoriosos. Enhorabona per estos resultats!.